ביסטריופלמה

ביסטריופלמה (שם מדעי: Bistriopelma) הוא סוג של טרנטולות ממשפחת הפרווניתיים. הסוג הוגדר לראשונה בחודש  פברואר 2016 וכולל שני מינים של טרנטולות שמקורם של שניהם בפרו.

אטימולוגיה
מקור השם ביסטריופלמה מהמילה הלטינית "בי" שמשמעה שניים ומהמילה "סטריו" שמשמעה פס. שם זה מתייחס לשני פסים בולטים של שערות צורבות הממוקמים בשני צידיה של בטן הטרנטולה.

מאפיינים
לביסטריופלמה שני אזורים בולטים אופייניים של שערות צורבות הממוקמים משני צידי הבטן ומתחילים כבר בראשחזה. כיסי הזרע של הנקבה כמעט מקבילים ומשושי המין של הזכר מעוקלים מהבסיס.

מינים
נכון להיום הוכרו שני מינים בסוג:
Bistriopelma lamasi קדרקה, 2015 – פרו
Bistriopelma matuskai קדרקה, 2015 – פרו

קישורים חיצוניים

הערות שוליים

פרווניתיים
בעלי חיים שתוארו ב-2016